OzLabs/hebrew-wiki-articles huggingface dataset:
שטייגר

שטייגר בסיסי של "אהבה רבה"
שטייגר בסיסי של "מגן אבות"
שטייגר בסיסי של "ה' מלך"
שטייגר (מיידיש, במקור מ: Steiger; בעברית: נוסח או מנהג או סולם) הם מודוסים שעליהם ביססו חזנים במזרח ובמערב אירופה את נוסח התפילה. השטייגר הוא המקביל האשכנזי למקאם ביהדות ספרד.

במזרח אירופה שימשו השטייגרים גם כבסיס ליצירת ניגונים חסידיים מקוריים, מוזיקה כליזמרית ושירים עממיים. כמו כן, חזני מערב אירופה העדיפו להשתמש במודוסים המבוססים על סולמות מינוריים טבעיים או מיקסולידיים, ואילו החזנים ממזרח אירופה השתמשו בעיקר במודוסים בעלי סקונדות מוגדלות.

הניסיון הבולט הראשון לתיאור המודוסים נעשה על ידי החזן הווינאי יוסף זינגר (1841–1911) במאה ה-19. בגישה שנחשבה פורצת דרך בזמנה, ייחס זינגר את השטייגרים למודוסים הכנסייתיים. חוקר המוזיקה היהודית הנודע אברהם צבי אידלסון ביקר גישה זו בחריפות משום שהתעלמה מההיבטים המזרח אירופאיים של השטייגר.

שמות השטייגרים מכונים לפי המלים הפותחות את התפילות בהם נמצא השטייגער בשימוש. השטייגערים העיקריים הם: 
*מגן אבות - הפשוט והעתיק ביותר, אמור לייצג את השלווה של ערב שבת בתפילת ערבית של שבת. מבוסס על מינור טבעי.
*אהבה רבה - המורכב ביותר מבין השלושה, אמור לייצג רגשות נסערים, הן של שמחה והן של עצב. היה בשימוש בעיקר אצל החזנים המזרח אירופאים. מכונה גם "פרייגיש", בהיותו כמעט מקביל למודוס פריגי מלבד זאת שהדרגה השלישית מוגבהת. סולם זה מקביל למקאם חג'אז הערבי. למעשה הוא סולם מינור הרמוני על הדומיננטה. דוגמה לשימוש בשטייגער זה היא בשיר הבה נגילה.
*אדוני מלך. סולם זה מהווה בעצם שילוב של סולם מז'ורי עם הסולם המינורי שבדומיננטה שלו או באפשרות שונה, מודוס מיקסולידי בדו עם חריגה בשיאו וחריגה (מז'ורית) בסיומו (השייכת בעצם לסולם המז'ורי של הטוניקה - דו מז'ור) שמהווה סגירה של הסולם (קדנצה אותנטית לא מושלמת בהיפוך).
*סולם מי שברךסולם מי שברך - פופולרי במוזיקה היהודית, הרומנית וכן במוזיקת כליזמר, מקביל למקאם נגריז במוזיקה המזרחית. מבוסס על מודוס דורי אך הדרגה הרביעית מוגבהת, או באפשרות אחרת: סולם מינור הרמוני המבוסס על הדרגה הרביעית (בדוגמה המצורפת: סולם לה מינור הרמוני המבוסס על רה). מרווחי הסולם הם: טון, חצי טון, טון וחצי, חצי טון, טון, חצי טון, טון. האקורדים המנוגנים בדרך כלל בסולם זה הם: דרגה ראשונה, שנייה ושלישית.

==לקריאה נוספת==
*מאיר שמעון גשורי 
*עדין אבן-ישראל, הסדור והתפלה ב': מילון מושגים ונספחים, ידיעות ספרים 1994

==קישורים חיצוניים==

*[http://www.hebrewbooks.org/pdfpager.aspx?req=28695&st=&pgnum=15&hilite= נוסח "מגן אבות" במלל ובצליל], כתב העת "טורי ישורון" 

==הערות שוליים==

קטגוריה:סולמות במוזיקה
קטגוריה:ליטורגיה יהודית
קטגוריה:מוזיקה יהודית
אברהם חיים רובינשטיין

אברהם חיים רובינשטיין (1 במאי 1912 – 19 בדצמבר 1983) היה איש חינוך ישראלי מאנשי הציונות הדתית, חוקר החסידות והציונות הדתית ופרופסור באוניברסיטת בר-אילן.

==ביוגרפיה==
רובינשטיין נולד בטומשוב מזובייצקי וגדל בוורשה. הוא למד בבית המדרש לרבנים "תחכמוני" בוורשה, ובסיימו בשנת 1931 עבר ללמוד בבית המדרש לרבנים בברלין. לאחר שנה הוא שב לוורשה והיה בין מייסדי השומר הדתי. בשנת 1935 עלה לארץ ישראל והיה פעיל בהנהלה הארצית של בני עקיבא. עמד בראש מחלקת ההדרכה של התנועה והיה עורך הביטאון "זרעים". הוא ניהל את בית הספר "תחכמוני" ברחובות, ולאחר מכן היה מפקח בעליית הנוער. בשנים 1944–1966 נהל את האגף הדתי של עליית הנוער ואת הסמינר להדרכת מדריכים של האגף הדתי.

בשנות ה-50 למד באוניברסיטה העברית בירושלים, ובשנת 1960 קיבל תואר דוקטור על עבודתו "ראשיתה של החסידות בפולין המרכזית", בהנחייתו של פרופ' בן-ציון דינור. בשנים 1965–1966 כיהן כמרצה בכיר באוניברסיטת בן-גוריון בנגב ומשנת 1967 כיהן כפרופסור באוניברסיטת בר-אילן. בשנים 1979–1980 עמד בראש המחלקה לתולדות ישראל. הוא עמד בראש הקתדרה לחסידות והקים את המכון לחקר הציונות הדתית.

==לקריאה נוספת==
* מרדכי אליאב, "פרופ' אברהם רובינשטיין ז"ל - קווים לדמותו", בתוך: בשבילי התחיה ב', אוניברסיטת בר-אילן, תשמ"ז, עמ' 11–15.
* חיים חמיאל, "לזכרו של חוקר החסידות והציונות הדתית (פרופ' ר' אברהם רובינשטיין ז"ל ופעלו)", שנה בשנה: ספר השנה להלכה, למחשבת ישראל ולבעיות יהדות, תשמ"ו, 376–383.
* נתנאל קצבורג, "אברהם רובינשטיין (1912–1984) (דברי זיכרון לחוקר החסידות)", ציון, מט,ד (תשמ"ד), 421–422. ([http://www.jstor.org/stable/70041908 Jstor])
* נתנאל קצבורג, "אברהם רובינשטיין ז"ל", ידיעון האגוד העולמי למדעי היהדות, 25 (תשמ"ה), 77–81.
* משה רוסמן, "אברהם רובינשטין: מפרש החסידות", אוניברסיטת בר-אילן: מרעיון למעש, ב (תשס"ו), 93–99.
* יצחק רפאל, "תרומתו של אברהם רובינשטיין לחקר החסידות", סיני, צו (תשמ"ה), צב–צה.
* אלעזר שרביט, "אברהם רובינשטיין במחקריו", מבוע, יט (תשמ"ה), 87–91.
*[http://www.kotar.co.il/KotarApp/Viewer.aspx?nBookID=93462731#4.3052.6.fitwidth פרופ' אברהם חיים רובינשטיין], בתוך שבחי הבעש"ט, מהדורה מוערת ומבוארת, עמוד ב

==קישורים חיצוניים==
* 
* 
* 

מפרי עטו:
* בתוך:, מחניים, גיליון קכ, מרחשוון תשכ"ט
* , מחניים, מו, תש"ך

==הערות שוליים==

קטגוריה:אנשי העלייה החמישית
קטגוריה:אנשי עליית הנוער
קטגוריה:חוקרי חסידות
קטגוריה:חוקרי הציונות
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת בר-אילן: תולדות ישראל
קטגוריה:סגל אוניברסיטת בן-גוריון בנגב: היסטוריה של עם ישראל
קטגוריה:אנשי חינוך ישראלים
קטגוריה:ציונות דתית: אנשי חינוך
קטגוריה:ישראלים ילידי פולין
קטגוריה:ישראלים שנולדו ב-1912
קטגוריה:ישראלים שנפטרו ב-1983
בית הכנסת החופשי ע"ש סטיבן וייז

בית הכנסת החופשי ע"ש סטיבן וויז (באנגלית: Stephen Wise Free Synagogue) הוא בית כנסת רפורמי בעיר ניו יורק, שהוקם בשנת 1907 על ידי הרב סטיבן וייז. בית הכנסת נמצא ברחוב 68 מערב, באפר וסט סייד, מנהטן.

==הקמת בית הכנסת==
בשנת 1905 היה הרב וייז, ששימש באותו זמן כרב קהילה בפורטלנד אורגון, מועמד למשרת הרב של בית הכנסת עמנו-אל בניו יורק. הוא ויתר על המשרה כשהתברר לו שדרשות הרב שם מחייבות אישור מראש של הנהלת בית הכנסת. כתגובה החל לפעול להקמת "בית כנסת חופשי". בינואר 1906 פרסם הניו יורק טיימס מכתב של וייז בו העלה את שאלת החופש של הרב לדרוש בהתאם למה שנראה לו כנכון. העיתון ציין שוייז מתעתד להגיע לעיר על מנת להקים ולהוביל "תנועה דתית יהודית עצמאית". תוך זמן קצר כבר קיים תפילות בשני אתרים במנהטן. באספה שהתקיימה ב-15 באפריל 1907 הוחלט על הקמת "בית הכנסת החופשי". באספה הודיע הנרי מורגנטאו (האב), שהיה לנשיא הראשון של הקהילה, ש"הקהילה תהיה ארגון חופשי ודמוקרטי".

בשנת 1911 נרכשו מספר בניינים ברחוב 68 מערב, השטח עליו הוקם בהמשך המשכן הקבוע של בית הכנסת. אבן הפינה למשכן הקבוע הונחה ב-1940, אולם בעקבות המתקפה על פרל הארבור וכניסת ארצות הברית למלחמת העולם השנייה נדחתה הבנייה עד תום המלחמה. בניין בית הכנסת נחנך ב-5 בינואר 1950.

==רבני בית הכנסת==
הרב וייז שימש כרב הקהילה עד מותו ב-19 באפריל 1949. 

החליף אותו הרב אדווארד קליין ששימש בתפקיד עד 1980.

הרב בלפור בריקנר היה רב בית הכנסת בשנים 1980 עד 1992.

הרב אירה יודובין בשנים 1992 עד 1994.

הרב גרי ברטון-גרנטור בשנים 1995 עד 2004.

עמיאל הירש, הרב הנוכחי (ינואר 2012) משמש מאז שנת 2004.

==קישורים חיצוניים==
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בתי כנסת רפורמיים
חופשי
קטגוריה:מנהטן: מבנים
קוליברי כיפה

קוליברי כיפה (שם מדעי: Calypte costae) הוא מין של עוף ממשפחת הקוליבריים. זהו אחד ממיני העופות הקטנים ביותר בעולם- אורכו הממוצע הוא רק 7.62 סנטימטרים. הזכר מאופיין בכיפתו השחורה, ראשו וגרונו השחורים, כיפתו הסגולה, והכתמים הסגולים והצהובים על בטנו. הנקבה פחות בולטת לעין ובצבעים אפור, חום בהיר וירוק. פלומת הצעירים תתחלף בנוצות הבוגר בערך בגיל שנה.

הקוליברי שכיח למדי בארצות הברית, קליפורניה ומקסיקו. סביבת החיים המועדפת עליו היא מדבר, אך בעת מחסור בצוף הקוליברי ינדוד למקום אחר.

עונת הרבייה היא בין החודשים ינואר למאי. מפגני החיזור של הקוליברי הם טיסה לפני הנקבות. הקוליברי בונה קן בצורת כוס מצמחים וחזזיות. אורכו הממוצע של הקן הוא 2-4 ס"מ, קוטרו כ-3-4 ס"מ ובדרך כלל ממוקם כמטר-שני מטרים מעל הקרקע. אורך בניית הקן הממוצע הוא 4-5 ימים. הקן ממוקם בדרך כלל על ענפים. הנקבה מטילה כ-2 ביצים בממוצע ודוגרת עליהם במשך כ-15-18 ימים. הביצה הראשונה מוטלת בדרך כלל כיום-יומיים לאחר השלמת הקן, הביצה השנייה מוטלת יומיים לאחר הראשונה. עזיבת הקן על ידי הגוזלים מתבצעת אחרי כ-20 יום מאז בקיעתם. הבוגרים ממשיכים להאכילם גם אחרי שהם יוצאים מן הקן, עד שהיו בוגרים מספיק כדי לתפוס אוכל בעצמם. הגוזלים מגיעים לבגרות מינית בגיל שנה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1839
קטגוריה:טקסונים שתוארו בידי ז'יל בורסייה
קטגוריה:קוליבריים
קטגוריה:ארצות הברית: עופות
קטגוריה:בעלי חיים במדבר קולורדו
דובדבני וקובץ' (סדרת טלוויזיה)

דובדבני וקובץ היא סדרה קומית, אשר שודרה בערוץ 2 בשידורי קשת בשנים 2011-2012, בהתחלה כחלק מרצועת הלילה של "ביפ" ולאחר מכן כחלק מלוח השידורים הרגיל של הזכיינית. הסדרה עוקבת אחרי דובדבני וקובץ', חברי ילדות שגרים יחד באותה דירה ועובדים בגלידריית "הפינה של אבי". יוצרי הסדרה הם ליאור דובדבני, אילן קובץ' ואופיר לובל. הסדרה שודרה בימי שישי ושבת וזכתה להצלחה הן מבחינת ביקורות והן מבחינת רייטינג, שהגיע לממוצע של 16%. פרק הבכורה של העונה השנייה השיג רייטינג של 19%.

שיר הפתיחה של הסדרה, "חברה", מבוצע על ידי אלון לנדא.

==רקע==
עלילת כל פרק בסדרה סובבת סביב חייהם של דובדבני (ליאור דובדבני) וקובץ' (אילן קובץ') - שני חברי ילדות בני 31 שגרים בשותפות בדירה שכורה בתל אביב אשר עובדים יחדיו בגלידריה. הם חיים וחווים את העיר הגדולה כמו כל הרווקים המגניבים והעצמאיים, רק שהם ממש לא מגניבים וממש לא עצמאיים. למעשה מדובר בשני לוזרים, ללא כל שאיפות להתפתחות אישית.
בעונה השנייה השניים מתחילים לעבוד כמאבטחים במתחם התוכנית "האח הגדול", בתקווה להשתתף בתוכנית עצמה.

==הופעות אורח==
* בפרק הסיום של העונה הראשונה הופיע משה איבגי בתפקיד עצמו.
* בעונה השנייה אלירז שדה הופיע בשני פרקים בתפקיד עצמו.

==ראו גם==
* מה כבר יכול לקרות?!

== קישורים חיצוניים ==

* [http://www.mako.co.il/bip-programs/duvdevani-kovach דובדבני וקובץ'], אתר ביפ
* 
* 
==הערות שוליים==

קטגוריה:סדרות קומדיה ישראליות
קטגוריה:ביפ: תוכניות וסדרות
קטגוריה:סדרות טלוויזיה ישראליות שעלו לשידור בשנות ה-2000
צבי הירש מנדבורנה

רבי צבי הירש מנדבורנה (בערך ת"ק, 1740 - כ' בסיוון תקס"ב, 1802) היה אדמו"ר חסידי בדור השלישי לחסידות. מתלמידי המגיד ממזריטש ורבי יחיאל מיכל מזלוטשוב.

==תולדותיו==
נולד לרבי שלום זעליג. בילדותו היה אצל הבעל שם טוב. למד אצל המגיד ממזריטש. לפרנסתו עסק במלמדות. כשהיהודי שאצלו לימד חיתן את בנו בזלוטשוב נסע עמו לשם והחל להסתופף אצל רבי יחיאל מיכל והיה מגדולי תלמידיו.

התחתן במונקאץ' אך לאחר מעט זמן התאלמן ושב לגליציה וכיהן כמגיד מישרים בקהילת דולינה והתפרסם כתלמיד חכם וחריף. לאחר שהגיע רבי משה שוהם בן רבי דן, מתלמידי הבעל שם טוב, לכהן ברבנות דולינה (במקום רבי אברהם נח הלר אחיו של רבי משולם פייבוש הלר שנפטר בי"ח באלול תקמ"ו) עבר לכבודו מהעיר ועבר לנדבורנה שם כיהן כמגיד מישרים עד פטירתו.

חיבר את הספרים:
*צמח ה' לצבי על התורה
*צמח ה' לצבי על הגדה של פסח
*מילי דאבות (מוסר)
*שפתי קדושים (תהילים)
*אלפא ביתא (מוסר).

בשנת תשע"ד, במהלך בניית אוהל חדש על קברו, התגלתה מצבתו הישנה.

==תלמידיו==
*רבי צבי הירש מזידיטשוב
*רבי יצחק לנדמן אב"ד ויז'ניציה.
*רבי אברהם דוד מבוטשאטש
*רבי מנחם מנדל מקוסוב. היה אצלו 12 שנים ובסוף ימיו ישן בבית במדרש סמוך לחדרו של רבו לשרתו.
*רבי צבי הירש מדליטין
*רבי משולם נתן מרגליות, מו"צ בברדיצ'ב (בנו של רבי שמואל אב"ד זאלישטציק ששימש את הבעל שם טוב)
*פנחס בן דוד, פנחסיל סאסיש (על שם אמו) מסטניסלב, בעל פרדס המלך

== צאצאיו==
*בנו רבי דוד אריה (לייב) מנדבורנה (-י"ז בשבט תר"ט). חתן רבי מאיר בן רבי לוי יצחק מברדיצ'ב. הוציא את ספרו של אביו.
*בנו רבי משה יחיאל מיכל
*בתו אסתר, אשת רבי שמואל זנוויל מדולינה

==קישורים חיצוניים==
* 
;כתביו
* [http://hebrewbooks.org/21464 צמח ה' לצבי] על הגדה של פסח. באתר היברובוקס
* 

==הערות שוליים==

קטגוריה:תלמידי המגיד ממזריטש
קטגוריה:אדמו"רים
קטגוריה:רבנים גליציאנים
קטגוריה:תנועת החסידות במזרח גליציה
קטגוריה:ילידי 1740
קטגוריה:נפטרים ב-1802
איקאלואיט

איקאלואיט (באנגלית וצרפתית: Iqaluit, באינוקטיטוט: ᐃᖃᓗᐃᑦ; עד 1987 נקראה פרובישר ביי) היא עיר הבירה והעיר הגדולה ביותר של הטריטוריה הקנדית נונאווט, ארצם של האינואיטים. העיר שוכנת בדרום האי באפין לחופו של מפרץ פרובישר. בהתאם לכך העיר נקראה עד שנת 1987 בשם פרובישר ביי. בעיר מתגוררים כ-7,900 איש ובפרבר שלה אפקס מתגוררות כ-60 משפחות שהם בערך 200 איש. איקאלואיט, הממוקמת כאמור על אי היא עיר הבירה היחידה של טריטוריה בקנדה שלא מחוברת לרשת הכבישים המהירים של המדינה. היא גם עיר הבירה הקטנה ביותר במונחים של אוכלוסייה ושטח והדרך העיקרית להגיע אליה היא באמצעות שדה התעופה איקאלואיט אשר יכול לשרת את רוב מטוסי הסילון המודרניים. בחלק מעונות השנה ניתן להגיע אל העיר גם בתחבורה ימית.

==היסטוריה==
בשנת 1576 האנגלי מרטין פרובישר היה לאירופאי הראשון שהגיע לאזור, ועל שמו נקרא המפרץ שלחופו הוקמה איקאלואיט המודרנית. העיר עצמה החלה את דרכה בשנת 1942 בתור בסיס של חיל האוויר האמריקני שהוקם על מנת להקל על מטוסי קרב של ארצות הברית לחצות את האוקיינוס האטלנטי בדרכם לחזית האירופית של מלחמת העולם השנייה. המקום בו הוקם הבסיס נקרא באופן מסורתי בשפת האינואיט בשם "איקאלואיט" כלומר מקום בו הרבה דגים, אך השלטונות הקנדיים והאמריקניים של המקום בחרו בשביל הבסיס את השם פרובישר ביי על שם המפרץ לחופו הוא ממוקם. בשנת 1949 עבר שדה התעופה במקום לשליטתה של חברת מפרץ הדסון והאוכלוסייה של פרובישר ביי החלה לגדול במהירות. אחת הסיבות לכך הייתה הקמתה באזור של תחנת מכ"ם כחלק מפרויקט אמריקאי של תחנות מכ"ם רבות באזור הארקטי של קנדה אשר היו אמורות לספק התראה מוקדמת במקרה של ניסיון תקיפה מצד ברית המועצות. במהלך שנות ה-50 אנשי צבא, מהנדסים ובנאים רבים עברו להתגורר בפרובישר ביי מה שגרם גם למאות אינואיטים להגר למקום בחיפוש אחר תעסוקה ושירותי בריאות טובים יותר. בשנות 1963 נסגר הבסיס של ארצות הברית במקום. במהלך שנות ה-60 וה-70 החלה הממשלה הקנדית להכיר בפרובישר ביי כעיר מחוז ועיר עם חשיבות לוגיסטית עבור כל החוג הארקטי. בשנת 1964 נערכו הבחירות הראשונות למועצת העיר, וראש עיר ראשון נבחר בשנת 1979. בשנת 1987, כחלק מתהליכי הכרה במורשת האינואיט שונה שם העיר לאיקאלואיט, ובשנת 1995 היא נבחרה להיות עיר הבירה של הטריטוריה, שהייתה אז בתהליכי הקמה, נונאווט.

==ארכיטקטורה==
בניין המועצה המחוקקת של [[נונאווט]]
הארכיטקטורה של העיר היא מאוד תועלתנית ומטרתה היא לבנות מבנים זולים ככל הניתן, אך כאלה שיהיו מבודדים ויפחיתו ככל האפשר בריחת חום מתוך המבנה. דוגמה למבנה כזה הוא מבנה הפיברגלס של בית הספר התיכון נואקסוק. בשנים האחרונות מושקעים מאמצים רבים יותר בעיצוב הבניינים והשיא במגמה זו היה בנייתו של הבניין הצבעוני של המועצה המחוקקת של נונאווט המקושט באומנות אינואיט מקומית.

מבנה נוסף ראוי לציון הוא קתדרלת סנט ג'וד שמזכירה בצורתה איגלו, ונבנתה בשנת 1972. שרפה שפרצה במבנה גרמה להריסתו ב-2006 וכעת מסתיימת בנייתה של קתדרלה חדשה בעלת מבנה דומה.

==קישורים חיצוניים==

* 
* 

==הערות שוליים==

קטגוריה:נונאווט: ערים
קטגוריה:מקומות יישוב נידחים
קטגוריה:פרובינציות וטריטוריות קנדה: ערי בירה
קטגוריה:יישובים שהוקמו ב-1942
אריה לייב מוואלטשיסק

רבי אריה לייב מוואלטשיסק (נפטר בכ"ז בניסן תקע"ג) היה רב וצדיק חסידי בדור השלישי לחסידות. תלמידו של המגיד ממזריטש.

==תולדותיו==
נולד לרבי שלום. היה תלמידו של המגיד ממזריטש. נישא לבתו של רבי יוסף יוסקה מאליק. היה תלמיד חכם גדול וכיהן ברבנות בוואלטשיסק. בשנת תקס"ה התקבל לרבנות יאשי אך הכתיר את בנו במקומו ועלה לארץ ישראל והתגורר בצפת שם נפטר ונקבר במערת הבאר מים חיים.

בניו היו:
*רבי יוסף יוסקה. היה בצעירותו אצל המגיד ממזריטש. היה תלמידו של אביו. הוכתר לרבנות יאשי בהשתתפות רבי לוי יצחק מברדיצ'ב. נפטר בט' בשבט תקס"ז. היה חתנו של רבי יוסף משה ממז'יבוז', בנו של הרב מאפטא. בנו היה רבי פנחס חותנו של רבי משה מקארוב. חתנו של רבי יוסף היה רבי שמשון מאוזריאן (בנו של רבי משולם פייבוש הלר) ממנו יצאה שושלת אדמו"רים.
*רבי משה, ממלא מקומו של אביו בוואלטשיסק. בנו רבי חיים אורי פייבוש עלה לארץ ישראל. היה חתנו של רבי יעקב שמשון משיפיטובקה ובשנית חתנו של רבי משה אפרים אחיינו של רבי אברהם דב מאבריטש. בנו היה רבי אלתר אברהם יוסף, חתן רבי נפתלי צבי מטבריה (נכד רבי צבי בן הבעל שם טוב) וחותנו של רבי יחיאל מיכל מסטרטין טורקא.
*חתנו (נישואים ראשונים) רבי צבי בנו של החוזה מלובלין.

==לקריאה נוספת==
* יצחק אלפסי, החסידות, תל אביב, הוצאת מעריב, 1977, עמ' 84.

קטגוריה:תלמידי המגיד ממזריטש
קטגוריה:אנשי עליות קדומות לארץ ישראל
קטגוריה:יהודים הקבורים בבית הקברות בצפת
קטגוריה:עולים לארץ ישראל בשנים 1800–1881
סטניה

פסל סטניה בכפר הצ'רקסי [[ביר אל-עג'ם ברמת הגולן]]
פרח סטניה ([[עוקצנית)]]
סטניה (בצ'רקסית :Сэтэней-гуащэ) היא דמות מהמיתולוגיה הצ'רקסית, אם הנארתים הצ'רקסים. סטניה היא אימו הביולוגית של גיבור המיתולוגיה הצ'רקסית סוואסרוקו ונחשבה לאישה הנאה ביותר שידע העם הצ'רקסי.

סטניה נוצרה מפרח שגדל בהרי הקווקז, עד ליום זה הפרח נקרא על שמה, פרח סטניה. היא נודעה כאישה רזה, עדינה ויפה, נישאה לאל הברזל "לפש" (בצ'רקסית:лъэпш) וילדה את סוואסרוקו אשר אותו היא הטבילה בנהר כדי להפוך אותו לחסין. היות שידה אחזה בעקב רגלו בעת הטבילה, נקודה זו נשארה כחוליה החלשה בגופו של סוואסרוקו.

הצ'רקסים נהגו לבוא אל סטניה כדי להתייעץ איתה בכל נושא, היא נחשבה לאישה מאוד חכמה, אשר ידעה להבדיל בין טוב לרע ובעלת אסטרטגיה נכונה כאשר הנארתים הלוחמים פנו אליה לפתרונות צבאיים לקראת יציאתם לקרבות.
לסטניה היו יכולות מיוחדות והם האמינו כי משאלותיה של סטניה מהאלים תמיד היו מתממשות. אחת ממשאלותיה הייתה שהשמש תאט בעת שקיעתה. האגדה מספרת שסטניה ערכה תחרות עם צעיר מבני הנארת במסגרתה ינסה הצעיר להכין אוכף לפני השקיעה ובה בעת היא תנסה להספיק לרקום גלימה צ'רקסית עד השקיעה. היות שלסטניה חסרו כמה דקות עד אשר תשלים את הגלימה, היא ביקשה מהשמש להתעכב בשקיעתה והשמש נעמדה מבלי לשקוע עד אשר סטניה השלימה את מלאכתה.

אחת מיכולותיה של סטניה הייתה לנבא אסונות וכך למנוע אסונות מבני הנארת. רבים האמינו שהיא קרובה מאוד לאלהי היקום כולו וכי פסגת הרי האלברוס היא אחת היצירות שלה כדי לקרב את עצמה לאלהים.
היו כאלה אשר האשימו אותה שהיא מכשפה וכי היא משתמשת בתחבולות ערמומיות כדי לגרום לאנשים להאמין בה שהיא סוג של אלה. היא הטילה לא מעט קללות כנגד אנשים אשר התנגדו לה, דבר שגרם ללא מעט אנשים להפסיק ולהאמין בה.

==קישורים חיצוניים==

קטגוריה:מיתולוגיה צ'רקסית
אירוס וסט

אירוס וסט (שם מדעי: Iris westii) הוא מין מוגן של אירוס מסקציית ההיכל (oncocyclus) ושרוי בסכנת הכחדה. זהו מין תת-אנדמי להר החרמון הגבוה בישראל, אשר גדל גם באזור ג'זין בלבנון. הוא נבדל משאר האירוסים בהירי הפרחים בארץ בעיקר בעליו דמויי החרמש, שהתפתחו ככל הנראה כחלק מהתאמתו לבית הגידול האלפיני בו הוא גדל. תכונת העלים המעוקלים קיימת גם במינים מדבריים של אירוסי ההיכל בישראל, שהם אירוס הנגב ואירוס ירוחם (באירוס שחום, שגדל בין היתר גם בנגב, התכונה פחות בולטת). האירוס הוא צמח מוגן בישראל.

== מאפיינים ==
האירוס הוא גאופיט רב-שנתי וגדל מקנה שורש קומפקטי וחסר שלוחות. האירוס נמוך יחסית לשאר בני סוגו – גובהו מגיע רק ל-30 ס"מ. עלי העטיף הפנימיים לבנים־כחולים ועלי העטיף החיצוניים מנומרים בנקודות שחורות על רקע לבן. אירוס וסט ייחודי בגבעולו האדום הקרוב לפרח.

האירוס התגלה לפני כ-20 שנה על ידי ג'ון אדוארד בדרום לבנון (אוכלוסייה שייתכן שנשמדה עם הזמן) והתגלה גם בחרמון על ידי מיכה לבנה. משלחת שנייה תיעדה ביסודיות את התפרחת בחרמון. היא כללה בתוכה את לבנה ואת אורי פרגמן-ספיר. הוא זוהה על ידי מיכאל אבישי, עובד הגנים הבוטניים האוניברסיטאיים בירושלים.

האירוס מקדים את עונת הפריחה של רוב הפרחים בחרמון ופורח במאי ואף בתחילת יוני בחרמון. זאת בשעה שקרוביו, הגדלים בשאר אזורי הארץ, סיימו את פריחתם. בכך, אירוס וסט הוא אירוס ההיכל בעל הפריחה המאוחרת יותר בישראל, ושובר את שיאו של המין אירוס הדור, הפורח לעיתים עד תחילת חודש מאי.

האירוס דומה יחסית מבחינה מורפולוגית לאירוס הנצרתי ולאירוס החרמון אך נבדל מהם בעליו הצרים דמויי החרמש. סביר שהוא קרוב ודומה יותר למינים האלפיניים מסקציית ההיכל הגדלים בסוריה ובלבנון, כמו אירוס דמשקאי (מין בסכנת הכחדה חמורה מגבעות דמשק) ואירוס יברודי, שגם להם יש עלים חרמשיים. עלים דומים נמצאים אצל אירוסי מדבר ולרוב לא אצל אירוס הארגמן הגדל במישור החוף, אם כי בתנאי גידול מסוימים גם לאירוס הארגמן עשויים להיות עלים חרמשיים (כלומר מדובר לעיתים בתכונה פלסטית שתלויה בתנאי הגידול, כמו סוג הקרקע שבו גדלה האוכלוסייה). האירוס בסכנת הכחדה ואנדמי לחרמון, לאזורים מסוימים בסוריה ולדרום לבנון.

זהו מין נדיר ביותר ובעל מספר פרטים מצומצם מאוד, אשר גדלים במספר אוכלוסיות קטן במרומי החרמון. עיקר רבייתו של המין הוא רבייה וגטטיבית, שכן קיים מגוון גנטי מצומצם ביותר באוכלוסיות, בהן הצמחים גדלים בצפיפות (בשל יצירת קלונים על ידי רבייתם הוגטטיבית), ואחוז קטן מהפרחים מתפתחים לפירות (הלקטים בעלי שלוש מגורות) הנושאים זרעים.
==קישורים חיצוניים==

* 
* 
* 

==הערות שוליים==

קטגוריה:אירוסיים
קטגוריה:אירוסי ההיכל
קטגוריה:פרחים לבנים בארץ ישראל
קטגוריה:פרחים סגולים בארץ ישראל
BlackBerry PlayBook

BlackBerry PlayBook הוא מחשב לוח (טאבלט) של חברת בלקברי (לשעבר RIM). המכשיר הופץ לראשונה לקהל ארצות הברית ב-19 באפריל 2011, ביום שחרורו נמכרו כ-50,000 יחידות.

המכשיר מבוסס על מערכת ההפעלה BlackBerry Tablet OS. להבדיל ממכשירי בלקברי קודמים, מערכת זו מבוססת על QNX Neutrino (ולא על BlackBerry OS), ומריצה יישומים שפותחו בעזרת Adobe AIR. חברת RIM הכריזה כי תתמוך ביישומים של מערכת ההפעלה אנדרואיד דרך חנות האפליקציות שלה BlackBerry World.

למכשיר קישוריות Wi-Fi ובלוטות' 2.1, גודל המסך הוא 7 אינץ'. למכשיר מצלמה קדמית באיכות 3 מגה פיקסל ומצלמה אחורית באיכות 5 מגה פיקסל. המכשיר מגיע בנפחים של 16, 32 ו-64 GB ומשקלו 425 גרם.

למערכת ההפעלה של המכשיר אין תמיכה בעברית בפרט, ובהצגה וכתיבה של שפות הנכתבות מימין לשמאל בכלל.

==קישורים חיצוניים==

* 
* 

קטגוריה:מחשבי לוח
קטגוריה:בלקברי
קטגוריה:מכשירים שהושקו ב-2011
נועם הלבבות

עטיפת הספר נועם הלבבות

נועם הלבבות הוא חיבור של הרב אהרן ראטה, מייסד חבורת שומר אמונים. תוכנו נכתב בחרוזים. הספר נדפס לראשונה בסאטמאר בשנת תרצ"ד.

הספר עוסק בענייני אמונה, ביטחון, פרישות, שמחה, תפילה, התבוננות במעלת הקב"ה ובשפלות האדם, עם ישראל, חשיבותה של עבודת ה' ועוד. 

בשער הספר נאמר: 

== קישורים חיצוניים ==

*[http://www.hebrewbooks.org/39209 הספר נועם הלבבות], HebrewBooks

קטגוריה:ספרי אהרן ראטה
קטגוריה:ספרי חסידות
נו אלסון

נו אלסון (בנורווגית: Ny-Ålesund) הוא כפר בארכיפלג סבאלבארד שבשליטת נורווגיה. זהו היישוב (המאוכלס דרך קבע) הצפוני ביותר בעולם שלא הוקם כחלק מבסיס מחקר או בסיס צבאי, אם כי במהלך השנים הוא הפך למרכז מחקר בין־לאומי של החוג הארקטי. בנו אלסון מתגוררים 30 תושבי קבע ובעונת הקיץ אוכלוסייתו מגיעה עד למעל 100 תושבים בזכות החוקרים מכל העולם אשר מגיעים אליו. נו אלסון הוקם על ידי החברה הנורווגית Kings Bay והוא נמצא בשליטתה.

==היסטוריה==
נו אלסון הוקם בשנת 1916 עבור כורי הפחם שעבדו במכרות העשירים באזור. עם הקמתו הפך הכפר לנקודת היישוב הצפונית ביותר בסבאלבארד וכן בנורווגיה כולה. בזכות מיקומו הצפוני הוא שימש את מגלי הארצות רואלד אמונדסן ואומברטו נובילה כבסיס יציאה למספר מסעות אל הקוטב הצפוני בשנים 1925, 1926 ו-1928. העיירה תפקדה כעיירת כורים עד שנת 1962, אז אירע אסון באחד המכרות באזור ובו נהרגו 21 כורי פחם. האסון גרם להפסקת עבודות הכרייה במקום, ולתחילתה של פרשת Kings Bay שגרמה להתפטרות הממשלה הנורווגית. התקרית החמורה גרמה כמעט למותו של היישוב הקטן, אלא שבשנת 1968 שינה הכפר את פניו מעיירת כורים למרכז של מחקר בזכות פתיחתה במקום של תחנת מחקר השייכת למכון הקוטב הנורווגי. תחנת מחקר זו הייתה הסנונית הראשונה שבישרה הקמה של תחנות מחקר של מדינות שונות סביב היישוב, זאת בהתאם לאמנת סבאלברד המקנה לכל אומות העולם זכויות מסוימות באיים. כיום (2021), בנו אלסון ממוקמות תחנות מחקר של נורווגיה, הולנד, גרמניה, איטליה, סין, הודו ומדינות נוספות, מה שהופך את היישוב נו אלסון לקהילה מדעית שוקקת.

==כלכלה==

=== פעילות מחקר ===
בנו אלסון נבנתה תשתית רחבה על מנת לתמוך במחקר המדעי. סביב היישוב נמצאים בין היתר שדה תעופה המפעיל טיסות שבועיות ללונגיירבין, תחנת עגינה לספינות אוויר מחקריות, אתר שיגור של טילים מטאורולוגיים. 

=== תיירות ===
נו אולסון מהווה נקודת עניין לתיירים, אם כי התיירות במקום מפוקחת על מנת לא לפגוע במחקר המדעי. לטובת התיירים נמצא במקום בית מלון ואף מוזיאון קטן המוקדש להיסטוריה של היישוב כעיירת כורים.

== קישורים חיצוניים ==

* [http://norway.co.il/%d7%a0%d7%95-%d7%90%d7%9c%d7%a1%d7%95%d7%9f-ny-alesund/ נו אלסון באתר נורווגיה] 

==הערות שוליים==

קטגוריה:נורווגיה: מדע וטכנולוגיה
קטגוריה:מקומות יישוב נידחים
קטגוריה:סבאלברד: יישובים
קטגוריה:יישובים שהוקמו ב-1916
חסידות ירוסלב

חסידות ירוסלב היא חסידות גליציאנית, שמקורה ועיקר פעילותה הייתה בעיירה ירוסלב. מקים החסידות היה רבי שמעון מרילס תלמידו ובן דודו של החוזה מלובלין.

==תולדות החסידות==
רבי שמעון מרילס (מרילוס) היה מגדולי וראשוני תלמידי החוזה מלובלין, שהיה בן דודו. היה גם תלמידם של רבי אלימלך מליז'נסק ורבי צבי הירש מרימנוב. לאחר פטירת רבו החוזה נסע גם לחבריו תלמידי החוזה מלובלין. נפטר בט"ו בתשרי תר"י. חיבר ספר בשם "תורת שמעון".

==רבי בונם מענדל==
בנו רבי בונים מנחם מנדל מילא את מקומו. חתנו רבי קהת כיהן אף הוא בירוסלב. נפטר ללא בנים. בן נוסף היה רבי יצחק, חתנו וממלא מקומו של רבי מנשה מרופשיץ. בן נוסף היה רבי נפתלי שכיהן בליטוביסק, מחבר הספר "אילה שלוחה".

==רבי שמעון (השני)==
רבי שמעון (השני) מירוסלב, בנו של רבי בונים מנדל מילא את מקום אביו. התחתן עם בתו של רבי שמחה מלנצוט. בימי מלחמת העולם הראשון נמלט מגאליציה לווינה עם כל משפחתו ונפטר שם, הובא לקבורה בבית הקברות ׳השער הראשון׳ בווינה.

==השושלת עד המלחמה==
אחר פטירת רבי שמעון (השני) כיהנו בחסידות שלושת בניו.
*רבי דוד (–תרצ"ח, חתן רבי מנחם מנדל אייכנשטיין מזידיטשוב) ממלא מקום אביו.
*רבי אלעזר (חתן רבי חיים יחיאל מדומברובה) שכיהן בברלין כאדמו"ר מירוסלב, גורש על ידי הנאצים לזבנשין ומשם חזר לירוסלב, נרצח בשואה. הוציא את ספרו של סבו "תורת שמעון".
*רבי ישראל אריה ליב חתן רבי טודרוס בן רבי משה מקארוב ובזיווג שני חתן רבי אשר ישעיה מזלקובה, כיהן בירוסלב. נפטר באמצע המלחמה בזולקווה.

חתן נוסף היה רבי דוד מעטשעד, בנו של רבי אברהם אהרן מקולבוסוף.

בנו של רבי דוד, רבי מנחם מילא את מקום אביו כבחור וסחף אליו המונים. נרצח בשואה.

==אחר השואה==

לרבי ישראל אריה ליב היה בן יחיד בשם רבי אברהם יהושע העשיל רוקח (הוא אימץ את שם משפחת אמו) בזמן מלחמת העולם השנייה נאסר רבי אברהם יהושע העשיל עם כל משפחתו בסביר. בכלות המלחמה היגר לארצות הברית, שמה נקרא בשם האדמו"ר מליז'ענסק. נפטר בשנת ה'תש"מ.

בניו הם
* רבי אלימלך רוקח מלונדון (נפטר ה'תש"ס).
* רבי שמעון. בנו רבי דניאל האדמו"ר מליז'ענסק

==ראו גם==
* שמעון מרילס

==לקריאה נוספת==
* יצחק אלפסי, החסידות, תל אביב: הוצאת מעריב, 1977, עמ' 168.

==קישורים חיצוניים==
* 

==הערות שוליים==

קטגוריה:חצרות חסידיות
קטגוריה:תנועת החסידות במזרח גליציה
שיקגו סאן-טיימס

עמוד השער של השיקגו סאן-טיימס ב-[[19 בנובמבר 2008]]
שיקגו סאן-טיימס (באנגלית: Chicago Sun-Times) הוא עיתון יומי אמריקאי היוצא לאור בעיר שיקגו. תפוצתו היומית נכון לסוף מרץ 2013 היא כ-470,000 עותקים.

==היסטוריה==
העיתון יצא לאור לראשונה בשנת 1844 כעיתון ערב תחת השם "Chicago Evening Journal". בשנת 1929 שינה העיתון את שמו ל"Chicago Daily Illustrated Times" ובשנת 1948 התמזג לתוכו העיתון "Chicago Sun" (אשר נוסד בשנת 1941), ובכך נוצר העיתון "Chicago Sun-Times" במבנהו המודרני הקיים עד היום.

בשנת 1994 נרכש העיתון על ידי קבוצת "הולינג'ר" של איל עיתונות קונרד בלק.

בשנת 2004 הודה העיתון בניפוח נתוני התפוצה שלו למפרסמים. החשיפה באה בתקופה שבה הולינג'ר הציעה למכירה את נכסיה העיתונאיים לאחר שנקלעה למצוקת מזומנים, והמנכ"ל שלה ובעל השליטה, קונרד בלק, הודח.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: עיתונים
קטגוריה:עיתונים באנגלית
קטגוריה:שיקגו: תרבות
רפלקס קושינג

רפלקס קושינג נקרא גם המשולש על שם קושינג או משולש קושינג הוא תגובה פיזיולוגית של מערכת העצבים לעלייה בלחץ התוך-גולגולתי, הכוללת את הטריאדה על שם קושינג: עלייה בלחץ הדם, האטה בקצב הלב ושינויים בקצב הנשימה. הרפלקס מופיע בדרך כלל בשלבים מאוחרים של חבלת ראש קשה ועלול להעיד על תהליך הרניאציה של המוח. ניתן להפיק את הרפלקס גם כתגובה למתן תוך ורידי של תרופות כמו אדרנלין. הרפלקס תואר לראשונה על ידי הנוירוכירורג האמריקני הארווי קושינג בשנת 1901.

הרפלקס מתרחש בשלושה שלבים:
# בעקבות הירידה בזרימת הדם למוח מופיעה תגובה סימפטטית של כיווץ עורקים הגורם לעלייה בלחץ הדם.
# בעקבות העלייה בלחץ הדם מופיעה תגובה פאראסימפתטית של ירידה בקצב הלב (ברדיקרדיה).
# בעקבות לחץ על מרכז הנשימה בגזע המוח מופיעים שינויים בקצב הנשימה.

קושינג,רפלקס
דיאגרמת הסה

הכלה עבור קבוצת החזקה של הקבוצה {x, y, z}]]
דיאגרמת הסה של היחס "[[מחלק" עבור קבוצת המחלקים של המספר 60]]
דיאגרמת הָסֶה היא דיאגרמה המתארת יחס סדר חלקי.

הדיאגרמה בנויה כגרף מכוון שבו הצמתים הם איברים בקבוצה הסדורה, וקשת בין x ל-y, (כאשר y מעליו) מציינת ש-y מכסה את x, כלומר y>x ולא קיים z ביחס כך ש-y>z>x. דיאגרמה כזאת קובעת את הסדר באופן יחיד. אם מתקיים a>b, אז קיים מסלול בין a ל-b.

הדיאגרמה נקראת על שם הלמוט הסה, שעשה בה שימוש נרחב, אף על פי שלא היה הראשון שהשתמש בה.

==קישורים חיצוניים==

* 

קטגוריה:דיאגרמות
קטגוריה:קבוצות סדורות
לנסמטר

לנסמטר בחנות אביזרים אופטיים
לָנְסְמֶטֶר או לנסומטר, הידוע גם כפוֹסימֶטֶר, הוא מכשיר אופתלמולוגי, המשמש אופטיקאים ואופטימטריסטים בעת יצירת משקפיים. הלנסמטר משמש למדידה שהעדשה שהוכנה אכן תואמת למרשם, ולצורך כוונון וסימון העדשה לפני החיתוך, וכן כדי לוודא שהעדשה הורכבה נכון במסגרת המשקפיים. ניתן להשתמש בלנסמטר גם למדידת עדשות מגע, בשימוש אוחז עדשה מתאים.

==ראו גם==
*דיופטר

==קישורים חיצוניים==

*[https://web.archive.org/web/20110929155524/http://www.2020mag.com/story/395/ יסודות הלנסומטריה] 
*[http://spie.org/x32360.xml לנסמטר], באתר SPIE 

קטגוריה:מכשירי מדידה
קטגוריה:אביזרים אופטיים
קטגוריה:אופטיקה
קטגוריה:רפואת עיניים
ג'ו ג'ונסטון

ג'וזף איגלסון "ג'ו" ג'ונסטון השני (נולד ב-13 במאי 1950 באוסטין, טקסס) הוא אמן אפקטים מיוחדים, מפיק ובמאי קולנוע אמריקני, שידוע בעקבות עבודתו בסרטים מותק, הילדים התכווצו, ג'ומנג'י, הרפתקאות רוקטיר, פארק היורה 3, איש הזאב, קפטן אמריקה והדרמה התקופתית שמי אוקטובר.

ג'ונסטון החל את עבודתו כמעצב אמנותי וטכנאי אפקטים בסרטי מלחמת הכוכבים, אותם ביים ג'ורג' לוקאס. בשנת 1982 הוא זכה בפרס אוסקר עבור האפקטים בסרט הקולנוע שודדי התיבה האבודה של סטיבן ספילברג. בשנת 1988 הוא עזר בהפקת סרט הפנטזיה ווילו והנסיכה לפני שביים את סרטו הראשון, מותק, הילדים התכווצו.

בשנת 1991 ביים ג'ונסטון את הרפתקאות רוקטיר, עיבוד קולנועי מודרני לקומיקס משנות ה-80, אך לא זכה להצלחה אלא לאחר צאת סרטו ג'ומנג'י משנת 1995, בכיכובו של רובין ויליאמס. בשנות ה-2000, ג'ונסטון שב לשתף פעולה עם ספילברג בסרט ההמשך פארק היורה 3, ואף ביים את המערבון הידלגו משנת 2004. לאחר שש שנות הפסקה, הוא שב לביים, והפעם סרט אימה בשם איש הזאב, עיבוד מודרני לסרט קלאסי משנת 1941 בכיכובם של בניסיו דל טורו ואנתוני הופקינס.

בעקבות ניסיונו כבמאי סרט גיבורי העל "רוקטיר", ג'ונסטון נבחר בידי אולפני סרטי פרמאונט לביים את קפטן אמריקה, עיבוד מודרני תקופתי לקומיקס באותו שם בכיכובם של כריס אוונס כגיבור הראשי והוגו ויבינג בתפקיד יריבו, הגולגולת האדומה.

== פילמוגרפיה חלקית ==
* מלחמת הכוכבים - פרק 4: תקווה חדשה (1977) – אמן ומעצב אפקטים, יחידת מיניאטורות ואפקטים אופטיים
* בטלסטאר גלקטיקה (1978-1979) – אמן ומעצב אפקטים
* מלחמת הכוכבים - פרק 5: האימפריה מכה שנית (1980) – מנהל אמנותי לאפקטים ויזואליים, יחידת מיניאטורות ואפקטים אופטיים
* שודדי התיבה האבודה (1981) – מנהל אמנותי, אפקטים מיוחדים בחברת Industrial Light & Magic
* מלחמת הכוכבים - פרק 6: שובו של הג'דיי (1983) – מנהל אמנותי
* אינדיאנה ג'ונס והמקדש הארור (1984) – מנהל אמנותי
* נס ברחוב שמונה (1987) – מנהל יחידה שנייה, מנהל הפקה
* מותק, הילדים התכווצו (1989) – במאי
* הרפתקאות רוקטיר (1991) – במאי
* ג'ומנג'י (1995) – במאי
* שמי אוקטובר (1999) – במאי
* פארק היורה 3 (2001) – במאי
* איש הזאב (2010) – במאי
* קפטן אמריקה (2011) – במאי

== קישורים חיצוניים ==

קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:זוכי אוסקר: האפקטים החזותיים הטובים
קטגוריה:בוגרי אוניברסיטת מדינת קליפורניה בלונג ביץ'
קטגוריה:אמריקאים שנולדו ב-1950
יהושע השיל פריד

רבי יהושע השיל הכהן פריד (ה'תקפ"ד – כ"א בסיוון ה'תרפ"א, יוני 1921) היה אדמו"ר חסידי וראש ישיבה בקאפיש שבהונגריה (כיום נאג'י-קופושוני בסלובקיה).

==תולדותיו==
נולד בשנת ה'תקפ"ד לגדליה. למד אצל הרב מאיר איזנשטטר, הרב חיים מצאנז, הרב צבי הירש מליסקא והרב יצחק אייזיק מזידיטשוב. בשנת ה'תר"ל החל לכהן באדמו"רות בעיר קאפיש. ועל פי המסופר, היו לו אלפי חסידים. הקים ישיבה גדולה בקאפיש. בשנת ה'תר"ס מסר את הרבנות לבנו כשהוא ממשיך לכהן באדמו"רות בלבד. מתלמידיו היה רבי אהרן ראטה, מייסד חבורת שומר אמונים.

נפטר בכ"א בסיון תרפ"א, ונקבר בקאפיש. על קברו הוקם אהל ויהודים רבים היו באים לפקוד את קברו. האהל והקבר שרדו את השואה ומתוחזקים כיום על ידי אחד מצאצאיו.

== חיבוריו ==
חיבר ספר בשם "זיכרון יהושע" על התורה.

התפרסם כפועל ישועות, ורבים מסיפורי המופת התפרסמו בספר "תולדות אנשי מופת", בחלק "אוזני יהושע".

== משפחתו ==
בנו רבי יעקב מאיר (ה'תרט"ו - ה'תרצ"ה) שימש בחייו ברבנות, על פי הוראתו.

חתנו רבי אהרן (אחיו של הרב יוסף מאיר מספינקא) כיהן משנת תרמ"ט כאב"ד בנדיקוביץ שם שימש גם באדמו"רות. בשנת ה'תרע"ד עבר לרסוויגף (פרבר של העיר מונקאץ') והחל לכהן כרבה. חיבר ספר בשם "מדרש אהרן". נפטר בי"ד בחשוון ה'תרצ"ג. נכדו היה הרב אברהם צבי וייס, רבה הראשון של שכונת נוה אחיעזר.

חתנו הנוסף היה רב אהרן וייס.

==קישורים חיצוניים==
* 

== הערות שוליים ==

קטגוריה:אדמו"רים
קטגוריה:רבנים הונגרים
קטגוריה:ראשי ישיבה הונגרים
קטגוריה:הונגרים שנפטרו ב-1921
שולחן הטהור

שולחן הטהור הוא ספר של הרב אהרן ראטה בעל ה"שומר אמונים", מייסד חבורת שומר אמונים.

הספר יצא לראשונה בסאטמאר בשנת ה'תרצ"ג, מאז נדפסו מהדורות נוספות.

==תוכן ומבנה הספר==
הספר דן בענייני אכילה. הוא כולל הלכות והנהגות הקשורות באכילה, כגון ברכות הנאמרות על המזון, ענייני צניעות בשולחן, אכילה בשבת וביום טוב, לימוד על השולחן ועוד. כמו כן מובאת בספר הדרכה לשמירה דקדקנית על כשרות המאכלים והכלים בבית ובמטבח.

הספר מתאר את השולחן כדבר מקודש, שבו נבחן האדם. הרב ראטה מדגיש למשל כי אין לעמוד על השולחן בשום אופן, שהרי הוא מעין המזבח ולכן יש לנהוג בו באופן דומה. . 

הספר מבאר איך אמורות לנהוג נשים בעניין ברכות האכילה וענייה עליהן. המחבר מורה לאב המשפחה לחנך את ילדיו לפי המתואר בספרו.

בפתיחת הספר נדפסה הקדמת המחבר, פתיחה, ליקוט מדברי צדיקים אחרים בעניין ומבוא השער. הספר מחולק למאמרים בשערים שונים: שער קיום המצוות, שער צדקה והכנסת אורחים, מאמר נפלאות הבריאה ומהות האדם, מאמר תיקוני והנהגות העולם, מאמר טהרת מים, מאמר כוונת הברכות, שער פתח עיניים, מאמר עצות האכילה, מאמר כוונות פשטיות, מאמר רמזי המצוות, מאמר הפרישות ממאכלות אסורות, מאמר כוונות פנימיות, סדר השולחן, תוכחת מוסר לקדושת האכילה, מאמרי שבת קודש, סעודת מלוה מלכה, שיר הלל ותודה ומפתחות.

במהדורות המאוחרות של הספר נדפסה הקדמה ארוכה מאת בן המחבר רבי אברהם חיים ראטה משומרי אמונים. בספר נדפסה אזהרה מהמחבר שלא להדפיס את הספר בלי רשותו, במהדורות המאוחרות כתב כך גם בן המחבר רבי אברהם חיים ואדמורי"ם נוספים רבי יחיאל יהושע מביאלא, רבי מרדכי גולדמן מזוויהל רבי צבי אריה טברסקי מזלטיפולי, רבי יוחנן טווערסקי מרחמסטירווקא, רבי עקיבא סופר (גאב"ד פרשבורג), רבי דוד שפרבר (גאב"ד בראשוי), רבי צבי קינסטליכר (גאב"ד הרמנשטט), הרב יוסף אדלר (גאב"ד טודרא), רבי יצחק צבי סופר מטאמשוואר ורבי אהרון אויש (גאב"ד ליפעני).

==קישורים חיצוניים==
* [https://www.nli.org.il/he/books/NNL_ALEPH990020710090205171/NLI שולחן הטהור] באתר הספרייה הלאומית
* 
* 

==הערות שוליים==

קטגוריה:ספרי אהרן ראטה
קטגוריה:ספרי חסידות
חסידות האדאס

חסידות האדאס-מאטסלקה (מאטא-סאלקע) היא חסידות הונגרית. אבי השושלת היה רבי אהרן ישעיהו פיש.

==תולדות החסידות==
רבי אהרן ישעיהו היה נכדו של רבי יעקב פיש מקאליב שעוד ראה את הבעל שם טוב שהיה דודו שברכו באריכות ימים ואכן נפטר כשהיה למעלה בן 100 שנה. רבי אהרן ישעיהו היה תלמיד מובהק של רבי אליעזר צבי מקומרנה. בזיווג שני נישא לאלמנת רבי יעקב משה ראטה אב"ד מיידנק. חיבר את הספר "קדושת אהרן". נפטר בו' בטבת תרפ"ח.

בנו היה רבי חזקיה ממאטסלקה. נולד בשנת תרמ"ה. לאחר פטירת אביו החל לכהן באדמו"רות. סבל כל חייו. נרצח בשואה בכ"ח באדר תש"ד. חתנו של רבי חזקיה היה רבי חיים אורי יעקוביץ שכיהן בשנת תרצ"א כאב"ד פבינזה ואחר כך כאדמו"ר במאטסלקה.

בן נוסף של רבי אהרן ישעיהו היה, רבי צבי אביגדור אב"ד ניר אדאני. 

חתנו של רבי אהרן ישעיהו, רבי יחזקאל רוטר כיהן כאדמו"ר מהאדאס בקלויזנבורג. היה תלמידם של רבי יחזקאל שרגא הלברשטאם משינאווא ושל רבי יהושע רוקח מבעלז. נפטר בשנת תרצ"ח.

==החסידות לאחר השואה==
רבי אליעזר פיש בנו של רבי חזקיה, שהיה חסיד ויז'ניץ, כיהן באדמו"רות מאטסלקה בווילאמסבורג שבברוקלין, ארצות הברית. 

בנו רבי אביגדור דניאל, חתן רבי משולם פייש מטאש, מכהן כאדמו"ר מהאדאס בווילאמסבורג. 

חתנו רבי אברהם שפיצער מכהן באדמורו"ת מאטסלקה בירושלים.

==הערות שוליים==

קטגוריה:חצרות חסידיות
קטגוריה:יהדות הונגריה
אברהם יהושע פריינד

רבי אברהם יהושע פריינד (תרט"ז - י"א באלול תרצ"ב) מנאסויד היה רב ואדמו"ר בהונגריה.

==תולדותיו==
נולד לרבי משה אריה ראש הקהל סיגט. היה חתן רבי מרדכי יהודה לעוו אב"ד אינטרדם (אינטערדאם). היה תלמידם של רבי חיים הלברשטאם מצאנז ושל רבי יקותיאל יהודה טייטלבוים מסיגט. כיהן ברבנות בנאסויד ובאינטרדם. הוא נהג בקדושה וסגפנות גדולה ובפיזור כספו לצדקה. נודע כקנאי גדול וכבעל מופת ורוח הקודש.

==משפחתו==
בניו היו:
*רבי חנוך העניך, אב"ד רוגנא ואחר כך ממלא מקום אביו ברבנות אינטערדאם ונאסויד. חתן הרב משה אליקים בריעה בינדיגר. נפטר כ"א באב תרצ"ג
*רבי ישראל (א' באדר ת"ש) רב וראש ישיבה בהוניאד. בנו של ר' ישראל הוא ר' משה אריה פריינד, גאב"ד העדה החרדית בירושלים

==לקריאה נוספת==
* יצחק אלפסי, החסידות, 1977, עמ' 221.

==קישורים חיצוניים==
*[http://toladot.blogspot.co.il/2012/08/blog-post_29.html?m=1 רבי אברהם יהושע פריינד אב"ד נאסוד]
* [http://hebrewbooks.org/1939 שו"ת מאור יהושע], אברהם יהושע פריינד, באתר היברובוקס

קטגוריה:רבנים חסידים
קטגוריה:רבנים הונגרים
קטגוריה:מחברי ספרי שו"ת
קטגוריה:הונגרים שנפטרו ב-1932
אליעזר פיש

רבי אליעזר פיש (תר"מ, 1880 – כ' בסיוון תש"ד, 1944) היה דיין, ראש ישיבה ואדמו"ר הונגרי. התפרסם בשם האדמו"ר מביקסאד.

==תולדותיו==
נולד בשנת תר"מ ללאה ולרב משה בעיירה מוסיף שבמחוז מרמורש. מצד אביו היה מיוחס לרבי חיים צאנזר מהקלויז בברודי ומצד אמו היה מיוחס לשל"ה. היה תלמידו של הרב מרדכי יהודה לב (תלמידם של הכתב סופר ורבי שלמה זלמן אולמן ממאקווא ה"יריעות שלמה"). נישא ללאה אביגיל, בתו של רבי משה זאב רבה של ערד-סינזשארץ ובזיווג שני נישא לחיה גולדה בת הרב נחום צבי. לאחר חתונתו החל לנסוע לאדמו"ר מסיגט, רבי חנניה יום טוב ליפא טייטלבוים שם למד עם בניו רבי חיים צבי ורבי יואל. בשנת תרס"ה החל לכהן בדיינות בניר-בוגדן שם הקים ישיבה ואף החל להתנהג באדמו"רות. לאחר מכן עבר לביקסאד , שאף שם הקים ישיבה גדולה. בזמן מלחמת העולם הראשונה עבר לסאטמר שם התפרסם שמו כבעל מופת. גם בסאטמר הקים ישיבה שמנתה 50 בחורים. היה מפורסם גם בתפילותיו הארוכות ומלאות בבכיות ופזרנותו לצדקה. דברי תורתו הודפסו בספר "שם אליעזר". 

עם סגירת יהודי סטאמר בגטו של העיר, נמלטו הרב פיש ואשתו, יחד עם רב העיר וידידו - רבי יואל טייטלבוים - האדמו"ר מסאטמר, לעיר קלוז' הסמוכה לגבול עם רומניה. בהגיעם לקלוז' נתפסו כולם ונשלחו לגטו המקומי. הרב פיש גורש לאושוויץ, מספר ימים אחר כך. נרצח בכ' בסיוון תש"ד. אשתו ובנו רבי חיים משה נרצחו איתו.

==משפחתו==
*בנו רבי חיים משה, היה רב במנשטור והמחוז. נרצח עם אביו. דברי תורתו הודפסו בקונטרס "בני משה" שנספח לספר "שם אליעזר".
*בנו רבי נחום צבי, ניצל מהשואה וכיהן אחר אביו כאדמו"ר מביקסאד בניו יורק. נישא לבת אחותו/גיסו רבי משה אריה לעוו, ממנה יוצאי חלציו. בזיווג שני נשא את הרבנית בריינדל בת רבי יוסף מדעש. הוציא בשנת תשי"ד את כתבי אביו בספר "שם אליעזר".
*בנו, מרדכי יהודה פיש, היה עילוי. נפטר בגיל 12 בכ"ט בתשרי תרפ"ב.
*חתנו רבי משה אריה לב כיהן משנת תרפ"ט כאדמו"ר בטמשוואר. ניצל מהשואה וכיהן בארצות הברית כאדמו"ר מטמשוואר. חתנו היה רבי אשר ישעיה מזידיטשוב.
*לאה, נפטרה בצעירותה. 

בנו של רבי נחום צבי, רבי ישראל אליעזר, חתן רבי מרדכי מוויזניץ מונסי, מכהן באדמו"רות ביקסאד. בן נוסף הוא הרב יעקב שמעיה חתן רבי בן ציון יאקאבאוויטש מבני ברק שכיהן בעבר כמנהל מוסדות סאטמאר שם ומחבר ספרים.

==לקריאה נוספת==
* יצחק אלפסי, החסידות, 1977, עמ' 221-222.
* [http://toratcha.com/?p=1260 למתי תזריע אורה של ישראל, מתורתו של ר' אליעזר פיש הי"ד ותורתו], באתר תורתך לא שכחתי

קטגוריה:רבנים הונגרים
קטגוריה:ראשי ישיבה חסידים במזרח אירופה
קטגוריה:ראשי ישיבה הונגרים
קטגוריה:יהודים בשואה: הונגריה
קטגוריה:סאטו מארה: רבנים
קטגוריה:רבנים שנספו במחנה ההשמדה אושוויץ
קטגוריה:אדמו"רים שנספו בשואה
קטגוריה:הונגרים שנולדו ב-1880
קטגוריה:נפטרים ב-1944
Daemon

השדון, הסמל של מערכת [[FreeBSD וכמה מערכות BSD אחרות]]
במערכות הפעלה יוניקס ודמויות-יוניקס, ובמערכות הפעלה אחרות התומכות בריבוי משימות, daemon (דימון) היא תוכנית מחשב שרצה כתהליך רקע, להבדיל מתוכניות הנמצאות תחת שליטתו הישירה של משתמש אינטראקטיבי. בדרך כלל מערכות מפעילות דימונים בזמן האתחול, ולרוב הם משרתים פונקציות כגון תגובה לבקשות רשת, לפעילות חומרה, או לתוכניות אחרות על ידי ביצוע של משימה כלשהי. דימונים יכולים גם להגדיר תצורה של חומרה (כמו udevd בחלק ממערכות GNU/Linux), להריץ משימות מתוזמנות (כמו cron) ולבצע מגוון משימות אחרות.

בסביבות יוניקס, תהליך האב של daemon הוא לעיתים קרובות, אבל לא תמיד, התהליך init. בדרך כלל תהליכים הופכים לדימונים על ידי יצירת תהליך בן באמצעות קריאת המערכת fork, ואז מיידית סגירה של תהליך האב ובכך גורמים לתהליך init לאמץ את התהליך הבן. בנוסף לכך, ה-daemon או מערכת ההפעלה בדרך כלל חייבים לבצע פעולות נוספות כגון ניתוק התהליך מכל מסוף (tty) ששולט בו. לעיתים קרובות פרוצדורות כאלה ממומשות ברוטינות נוחוּת שונות, כגון (daemon(3 ביוניקס.

לרוב, השמות של דימונים מסתיימים באות d: לדוגמה, syslogd הוא daemon המממש את שירות הרישום (logging) של המערכת, ו-sshd הוא תהליך המטפל בבקשות התחברות נכנסות ב-SSH.

== אטימולוגיה ==
המילה daemon היא איות אלטרנטיבי למילה האנגלית - demon (שֵד). <br />
המושג daemon הוטבע בידי מתכנתים מהפרויקט MAC ב-MIT. הם אימצו את השם מהשד של מקסוול (Maxwell's demon), יצור דמיוני מניסוי מחשבתי מפורסם, הפועל תמיד ברקע וממיין מולקולות. מערכות יוניקס ירשו את הטרמינולוגיה הזאת. דימונים הם גם דמויות בין אל לאדם במיתולוגיה היוונית, שטיפלו במשימות שאסור היה להטריח בהן את האלים (כלומר דימון הוא סוג של רוח טובה ולא רוח רעה כמו שד). מערכת ההפעלה BSD וכמה מנגזרותיה אימצו את ה-daemon כקמע שלהן, אם כי הקמע הזה הוא וריאציה של השדים המופיעים בעבודות אומנות נוצריות.

== מימוש ב-MS-DOS ו-Microsoft Windows ==
במערכת ההפעלה Microsoft DOS, תוכניות דמויות-דימונים מומשו כתוכניות TSR. במשפחת מערכות ההפעלה Windows NT של מיקרוסופט, תוכניות מסוג Windows service מבצעות את הפונקציות של דימונים. הן רצות כתהליכים שבדרך כלל לא יוצרים אינטראקציה עם המסך, המקלדת והעכבר, וניתנים להפעלה על ידי מערכת ההפעלה בזמן האתחול. ב-Windows 2000 ובגרסאות מאוחרות יותר, services (שירותים) ניתנים להגדרה, להפעלה ולעצירה ידנית דרך לוח הבקרה (Control Panel), או דרך שורות הפקודה <code>net start</code> ו-<code>net stop</code>.

עם זאת, כל יישום Windows יכול לתפקד כ-daemon, לא רק services, וחלק מהדימונים ל-Windows יכולים לרוץ כתהליכים רגילים.

קטגוריה:מערכת הפעלה
קטגוריה:יוניקס
קטגוריה:לינוקס
קטגוריה:תהליכים (מדעי המחשב)
תופעת אוטהוף

תופעת אוטהוף (Uhthoff) היא התופעה בה התסמינים הנוירולוגים של טרשת נפוצה ומחלות דמיאלינטיביות אחרות מוחמרים בעת שטמפרטורת הגוף עולה עקב מזג האוויר, פעילות גופנית, חום, אמבטיה או סאונה. ייתכן שהחום פוגע בהולכה העצבית הפגועה מלכתחילה עקב אובדן המיאלין. 

התופעה תוארה לראשונה בשנת 1890 על ידי ווילאם אוטהוף ששם לב לכך שראייתם של חולים באופטיק נויריטיס ירדה בעת שביצעו פעילות גופנית. לאחר מכן התגלה כי עליית חום הגוף ולא הפעילות הגופנית עצמה היא שגורמת להחמרת התסמינים הנוירולוגים.

קטגוריה:מחלות מערכת העצבים
קטגוריה:טרשת נפוצה
קרב צרצרים

שני צרצרים בכלובים ב[[בייג'ינג]]
קרב צרצרים הוא ספורט בו משסים צרצרים ממין זכר אחד בשני. זוהי מסורת בת יותר מאלף שנה, מאז ימי שושלת טאנג, אשר זוכה בשנים האחרונות לעדנה מחודשת בסין. בניגוד לתחרויות ספורט אחרות המערבות בעלי חיים, כגון מלחמת שוורים או קרב תרנגולים, נדיר כי נגרם נזק חמור לצרצרים והם משוחררים בסיום הקרבות. על כן יש הטוענים כי לא מדובר בספורט אכזרי.

==היסטוריה==
קרבות הצרצרים טופחו על ידי קיסרי שושלת טאנג והפכו מאוחר יותר לפופולרים בקרב פשוטי העם. במאה ה-13 ראש ממשלת שושלת סונג הדרומית, ג'יה סידאו, כתב מדריך קרבות ויש המאשימים כי האובססיה שלו תרמה לנפילת האימפריה. בשנות מהפכת התרבות בסין הוגדר הספורט כתחביב בורגני לא חוקי. מסורת קרבות הצרצרים זוכה בשנים האחרונות לעדנה בקרב הדור הצעיר.

==תרבות==
במקאו מתנהלים קרבות צרצרים במלונות. קרבות אלו כוללים הימורים, פרסים ואף שירותי קבורה. בסין עצמה בלתי חוקי להמר על קרבות צרצרים, אולם הקרבות עצמם חוקיים ומתקיימים בערים הגדולות. בבייג'ינג מקיימת "האגודה לקרבות צרצרים" תחרויות ואליפויות. עונת הקרבות מתחילה בקיץ והאליפויות מתקיימות בסתיו, בסוף ספטמבר. הצרצרים נמכרים ברחובות ובשווקים ייחודיים. בשנת 2010 הוצאו יותר מ-63 מיליון דולר על צרצרים.

הצרצרים המובחרים מגיעים מצפון מחוז שאנדונג והם בעלי שושלות יוחסין. כל צרצר נשמר בכלי משלו, הם מואכלים על ידי מומחים לתזונת צרצרי קרבות, ותזונתם כוללת חסילונים טחונים, שעועית אדומה וכבד עז. לפני ליל הקרב, מושלכות נקבות לכלים כדי להמריץ את הזכרים. 

הקרב עצמו מתרחש בקופסה קטנה, כאשר בעלי הצרצרים מדרבנים אותם לצאת אחד כנגד השני באמצעות גירוי מחושיהם במקלות במבוק דקים. המנצח הוא זה שתוקף ומבריח או משתק את הצרצר השני. בשל קוטנה של זירת הקרב מוקרנים לעיתים הקרבות על מסכים גדולים, על מנת שצופים נוספים יוכלו לחזות במתרחש. הצרצרים המפסידים משוחררים לרוב ואילו המנצחים זוכים לתהילה.

==ראו גם==
*קרבות חרקים
==קישורים חיצוניים==

* [https://web.archive.org/web/20120105051731/http://www.insects.org/ced3/chinese_crcul.html ההיסטוריה של קרבות הצרצרים בסין]

==הערות שוליים==

קטגוריה:חגבאים בתרבות
קטגוריה:ספורט דמים
משבר בני הערובה בשגרירות ישראל בבנגקוק (1972)

משבר בני הערובה בשגרירות ישראל בבנגקוק היה פיגוע מיקוח שבוצע בבניין שגרירות ישראל בבנגקוק ב-28 בדצמבר 1972, אשר במהלכו חטפו ארבעה חברי ארגון ספטמבר השחור שישה דיפלומטיים ישראלים, בהם פנחס לביא ושגריר ישראל בקמבודיה שמעון אבימור, והחזיקו כבני ערובה. לאחר 19 שעות של משא ומתן, החוטפים הסכימו לעזוב את השגרירות ובתמורה הם הוטסו בביטחה למצרים.

לאחר משא ומתן ממושך עם החוטפים שנמשך כיממה האירוע הסתיים בשחרור החטופים ללא שימוש בכוח וללא נפגעים. הדבר התאפשר בין השאר הודות להתערבותו של ראמה התשיעי, מלך תאילנד, ושיתוף הפעולה הנדיר עם השגריר המצרי<ref></ref>.

== החטיפה ==
ב-28 בדצמבר 1972 הסתננו שני מחבלים פלסטינים שהשתייכו לארגון ספטמבר השחור אל בניין שגרירות ישראל בבנגקוק שבתאילנד. המחבלים ניצלו את העובדה שבתאילנד צוין טקס ההכתרה של יורש העצר התאילנדי ולכן המדינה כולה הייתה נתונה ביום שבתון והשגרירות שהייתה אמורה להיות סגורה הייתה פתוחה על מנת לאפשר חפיפה בין שני הדיפלומטים הישראלים וצוותם.

לאחר ששני המחבלים הראשונים היו בתוך הבניין, שני מחבלים נוספים חברו אליהם לאחר שטיפסו מעל לחומה המקיפה את בניין השגרירות כשהם נושאים עמו מקלעים. לאחר מכן השתלטה החוליה על השגרירות.

המחבלים העבירו את בני הערובה לקומה השנייה של הבניין ולאחר מכן הפיצו את דרישותיהם. המחבלים דרשו ש-36 אסירים ישוחררו מבתי הכלא בישראל, בהם הטרוריסט היפני קוזו אוקמוטו שעמד בראש חוליית מחבלים מתאבדים שביצעה את הטבח בנמל התעופה לוד והמחבלים שנותרו בחיים בתום מבצע איזוטופ. כמו כן, איימו המחבלים לפוצץ את השגרירות במידה ודרישותיהם לא יענו עד ה-29 בדצמבר בשעה 08:00.

לאחר 19 שעות של משא ומתן, שכלל התערבות ישירה של מלך תאילנד בעצמו, הושג הסכם עם החוטפים אשר במסגרתו הובטח לחוטפים כי הם יועברו בביטחה במטוס, שסופק על ידי מועמר קדאפי, לקהיר, בלווית שני שרים תאים ורמטכ"ל הצבא התאילנדי<ref></ref>, ובתמורה הם יעבירו את בני הערובה לרשויות של תאילנד<ref></ref>.

בין החטופים היו:

שמעון אבימור - שגריר ישראל בקמבודיה, שנקלע לשגרירות<ref></ref>.

פנחס לביא - שימש בזמן החטיפה בתפקיד דיפלומט ולימים הפך שגריר בעצמו.

== קישורים חיצוניים ==
*[http://www.start.umd.edu/gtd/search/IncidentSummary.aspx?gtdid=197212280001 סיכום של האירוע במסד הנתונים START] 
*[http://select.nytimes.com/gst/abstract.html?res=F10715F8385D167A8EDDA00A94DA415B828BF1D3 שגרירות ישראל בבנגקוק הוחזקה בידי ערבים במשך 19 שעות] - פורסם בניו יורק טיימס ב-29 בדצמבר 1972 (באנגלית)
*[http://news.google.com/newspapers?id=8LlQAAAAIBAJ&sjid=uF8DAAAAIBAJ&pg=3485,2611367 חמושים ערבים משחררים את ששת בני הערובה שהוחזקו בבנגקוק] - סנט פטרסבורג טיימס ב-29 בדצמבר 1972 (באנגלית)
*[http://news.google.com/newspapers?id=lpwrAAAAIBAJ&sjid=EfwFAAAAIBAJ&pg=5920,5000323 המחבלים הערבים מוטסים לקהיר לאחר ששחררו את ששת בני הערובה] - פורסם בדיילי טלגרף ב-30 בדצמבר 1972 (באנגלית)
*[http://news.google.com/newspapers?id=fHkyAAAAIBAJ&sjid=XrcFAAAAIBAJ&pg=1097,7556729 המחבלים מבנגקוק מתקבלים כגיבורים בקהיר] - פורסם בפאלם ביץ' פוסט ב-30 בדצמבר 1972 (באנגלית)
*

==הערות שוליים==

קטגוריה:1972 בישראל
קטגוריה:פעולות טרור ב-1972
קטגוריה:מתקפות נגד נציגויות דיפלומטיות ישראליות
קטגוריה:בנגקוק
קטגוריה:ספטמבר השחור (ארגון)
קטגוריה:פשע בתאילנד
קטגוריה:פיגועי טרור באסיה
קטגוריה:יחסי ישראל–תאילנד
קטגוריה:פיגועי מיקוח נגד ישראלים בחוץ לארץ
קטגוריה:טרור פלסטיני
קטגוריה:1972 בפוליטיקה
קטגוריה:בני ערובה
חסידות קמינקא

חסידות קמינקא הייתה חסידות מזרח גליציאנית. מייסד החסידות היה רבי שלום רוזנפלד.

==תולדות החסידות==
רבי שלום בן הרב יעקב יוסף מראווה היה תלמידם של רבי נפתלי צבי הורוביץ מרופשיץ ושל רבי שלום רוקח מבעלז. היה ידיד טוב של רבי חיים הלברשטאם מצאנז. למעשה לא שימש באדמו"רות אך היה חשוב בדורו ודברי תורתו מפורסמים מאוד. כיהן ברבנות ביאריטשוב ובקמינקא. נפטר בכ' בחשוון תרי"ב.

בנו רבי יהושע כיהן בקמינקא. היה חתנו של רבי צבי הירש מדריסקאפליה (גיסו של רבי שלום מבעלז). נפטר בי"ז בחשוון תרנ"ז. חתניו היו רבי שלמה מבאבוב ורבי אלתר מיאריטשוב

רבי שלום (השני) מילא את מקום אביו בקמינקא. היה חתנו של רבי אברהם אבא הורוביץ משנדישוב. שבעת בניו כיהנו באדמו"רות:
*רבי נפתלי צבי רב בפטיטש ואחר כך ממלא מקום אביו בקמינקא.
**רבי שלום. חתן רבי אהרן רוקח מבעלז. נרצח בשואה.
*רבי מנחם מנדל. חתן רבי שלום אליעזר הלברשטאם מראצפרט. כיהן בביסטריץ.
*רבי חיים יעקב. כיהן בלבוב ובקשאנוב. נרצח בשואה.
**רבי יהושע. חתן רבי שלום רוקח מלובטשוב. כיהן כאדמו"ר מקמינקא בלבוב .
*רבי יצחק. כיהן בריישא. חתן רבי חיים יעקב מאולינוב. נרצח בשואה.
** רבי אברהם יהושע העשיל, חתן בן דודו של אביו, רבי חיים אלכסנדר מזסלב. כיהן בזסלב.
*רבי אהרן דוד. חתן דודו רבי אלתר מיאריטשוב וממלא מקומו. נרצח בשואה.
*רבי ראובן אב"ד קמינקא. חתן אחיו רבי נפתלי צבי.

צאצא של רבי יהושע מקמינקא, רבי שלמה ישראל מייזליש, פתח בית מדרש בוויליאמסבורג בשם "אוהב שלום קמינקא", ומכונה אב"ד קמינקא.

====אושפיצין====
רבי אלעזר, בנו של רבי יהושע מקמינקא, כיהן באושפיצין. עלה למספר שנים לארץ ישראל ושב לפולין בשנת תרצ"ט. נפטר באמצע השואה בסוסנוביץ.

בניו היו: רבי חיים אלכסנדר (תרמ"ב - בערך תש"ג) מזסלב, חתן דודו רבי יצחק טוביה מצאנז. נרצח בשואה; רבי שלום ראובן (תרמ"ה - י"ט בתשרי תרע"ח) ממלא מקומו באושפיצין. חתן דודו רבי שלום מקמינקא; בנו השלישי רבי נפתלי שמואל צבי, חתן רבי שמואל שמלקה תאומים מקלאסנה (נכד השינאווער), רב באושפיצין. אף הוא נרצח בשואה. 
חתניו היו קרובו רבי אריה לייבוש ממאשציסק, אחיינו רבי אשר ישעיה מאולינוב (בן רבי מרדכי דוד מאולינוב), אחיינו רבי יונה מיאסלו, אחיינו רבי יעקב צבי הלברשטאם מסוכא (בן רבי ישעיה מטשכויב) ובן אחיינו, רבי דוד הלברשטאם מיאשליסק (בן רבי מנדל מדוקלא).

בני רבי חיים אלכסנדר היו: רבי נפתלי, חתן בן דודו רבי חיים יעקב מלבוב-קשאנוב, כיהן בניימארקט וחתנו רבי אברהם אביש בן הרב בן ציון אורנשטיין, אדמו"ר באושפיצין.

לאחר השואה כיהן נכדו של רבי אלעזר, רבי אברהם יהושע העשיל ברון מירושלים, בנו של רבי יונה מיסלו, כאדמו"ר מקמינקא - אושפיצין. היה חתנו של הרב נחום ארליך. לאחר פטירתו, חתנו הרב דוד ישראל הכהן וייס (תש"י, 1950 - כ"ט באייר תשע"ח, 2018) פתח בית מדרש בשם "קהל בית יהושע קאמינקא" בבורו פארק, וכיהן שם כאדמו"ר. הוא ומשפחתו השתייכו לחסידות באבוב.

לאחר פטירת הרב דוד ישראל הכהן וייס הוכתר בנו הבכור, הרב יחזקאל שרגא יונה, כאדמו"ר מקמינקא.

==מאשציסק==
אחיו של רבי שלום, רבי לייביש כיהן ברבנות ואדמו"רות במאשציסק. היה תלמידם של רבי שלום מבעלז ואחריו של רבי חיים מצאנז. בין חתניו של רבי שלום היו רבי יחיאל מקולבסוף, רבי אהרן טייטלבוים ממאשיצסק (בן רבי נחום צבי מדרוהוביטש), רבי שמעון אב"ד קריקיניטש, רבי ישראל כץ דיין במאשציסק. 

אחריו כיהן בנו רבי אברהם מרדכי ואחריו כיהן בנו רבי אריה לייבוש חתן קרובו רבי אלעזר מאושפיצין.

==לקריאה נוספת==
* יצחק אלפסי, החסידות, 1977, עמ' 195–197.

==הערות שוליים==

קטגוריה:חצרות חסידיות
קטגוריה:תנועת החסידות במזרח גליציה